علمت “كود” أن سائحة أجنبية بمدينة فاس، تعرضت مساء يوم الثلاثاء ، لاعتداء شنيع على مستوى مؤخرتها باستعمال سلاح أبيض بدرب بنسالم بحي الطالعة الكبيرة، التابع لنفوذ المنطقة الأمنية الأولى فاس المدينة. وحسب شهود عيان، لـ”كود”، فإن المتهم، وهو مرشد سياحي بدون رخصة، أثار انتباهه “مؤخرة” الضحية المثيرة للجدل وتحرش بها، قبل أن يعرضها للضرب والجرح باستعمال سلاح أبيض، قبل أن يتم نقلها على وجه السرعة إلى قسم المستعجلات، لتلقي العلاجات الضرورية. وخلف الحادث حالة استنفار أمني كبير داخل أزقة المدينة العتيقة، حيث تجري فرق أمنية أبحاث ميدانية مكثفة لتحديد هوية المتهم، الذي تمكن من الفرار مباشرة بعد ارتكابه هذا الحادث الذي من شأنه أن يعطي صورة سيئة لقطاع السياحية بالعاصمة العلمية. هاد الحادث ماشي جديد علينا راه سبق لشي مقرقبين شرملوا سياح ألمان وكان غادي يجبدو ليهوم لمصارن ديالهوم. ولمدينة كتعرف انتشار مهول لهاد الفئة ديال المرشدين السياحيين العاملين فوق القانون دون أن تلجأ الجهات المعنية للقضاء عليهم رغم أنهم يتحركون أمام أعينهم ليلا نهارا. وسبق لـ”كود” هضرات على هاد الموضوع اكثر من مرة وحتى رئيس فرقة الشرطة السياحية اللي كان تعفى هادي مدة ارجع لبلاصتو فعهد المدير لقديم ديال البوليس بوشعيب ارميل وخاص بصراحة إعادة النظر فالمقاربة الأمنية مع هاد الفئة ديال المرشدين السياحيين العملين فوق القانون. وبطبيعة الحال بلا مجاملة والي الأمن عبد الإله السعيد منهار حط رجلو فلمدينة وهو خدام ليلا نهارا باش يقلل من الجريمة لكن خاصو يعرف العمق ديال المشكل فين كاين.. 
اعتداء شنيع على سائحة أجنبية بفاس. طعنوها فمؤخرتها بموس